text: Motorvej åben igen efter uheld med otte biler
  25 november 2017 kl. 12.45
  Som følge af to uheld er Sønderjyske Motorvej spærret omkring Rødekro. Otte biler er involveret i de to uheld. Politiet melder om ingen tilskadekomne. 
  Sønderjyske motorvej er spærret mellem frakørsel 69 Haderslev S og 70 Aabenraa i sydlig retning. Det skyldes to uheld. 
  I første uheld er fem biler kørt sammen. Efterfølgende er tre biler kørt sammen i det poitiet kalder et følgeuheld. 
  -  Ingen af passagererne er kommet alvorlig til skade. Lige nu arbejder vi på at få fjernet alle otte biler, og det skaber nogle trafikale problemer, siger Søren Strægaard, vagtchef, Syd- og Sønderjyllands Politi. 
  Politiet kunne ikke fortælle, hvornår de forventer at være færdige med oprydningsarbejdet. 
  Opdatering: Motorvej er igen åben for færdsel i begge spor.
  12:35. St.Hoptrup har været til to trafikuheld på E45. Kun materiel skade. Hurtig og målrettet indsats skaber fremkommelighed. MTV åben igen/hsn pic.twitter.com/qxtjXXrcqM
  
  Den Sønderjyske motorvej er åben for færdsel igen i begge spor efter uheldene tidligere ved Rødekro. #politidk
  
  Vi 2 færdselsuheld på Den Sønderjyske motorvej nord for Rødekro i sydlig retning. Vi afspærrer motorvejen fra afkørsel 69 og syd på. Ingen alvorlig tilskadekomst. Find alternativ rute. #politidk
  
  